El Museu de l'Escena Grecollatina acull la quarta edició de Colloquium Dramaticum
11 de maig 2018

​ ![](/media/kpyargej/72cartell-colloquium-dramaticum.jpg)  
  

El Museu de l'Escena Grecollatina, en col·laboració amb la regidoria de Cultura de l'Ajuntament de Sagunt i Euroclàssica, acull la jornada Colloquium Dramaticum IV. El dissabte 19 de maig, durant tot el dia, es desenvoluparà la jornada gratuïta ‘Hablando con… Fedra’ en diferents ubicacions de Sagunt.

El regidor de Cultura, José Manuel Tarazona, assenyala que Colloquium Dramaticum IV està “**dins de la programació de la Capital Cultural Valenciana. El dissabte 19 el protagonista serà el Museu de l'Escena Grecollatina de Sagunt. A més, esta serà una jornada, en este cas al voltant del mite de Fedra, que permetrà unir didàctica, cultura clàssica, cultura i coneixement del nostre patrimoni**”. El regidor convida la ciutadania a participar, destaca que la inscripció “**és gratuïta gràcies al conveni de col·laboració amb l'associació cultural Scaena Grecollatina**” i destaca també “**el prestigi dels ponents i coordinadors com Gemma López i José Luis Navarro**”.

L'obertura de la jornada serà en el Museu de l'Escena Grecollatina, a les 10.15 hores. A continuació, la taula redona ‘Hablando con Fedra’ en la qual intervindran Antonio Guzmán (Fedra en _Hipólito_ d’Eurípides), Pilar Couceiro (_Fedra_ d’Unamuno), Pedro Sáenz (_Fedra_ de Sèneca) i el vicepresident d’Euroclàssica, José Luis Navarro, com a moderador. A les 13.00 hores es realitzarà un itinerari arqueològic per la Via del Pòrtic, la Domus dels Peixos i el Teatre Romà amb la presentació de la presidenta del Col·lectiu pel Patrimoni de Sagunt, Concha Cardo.

En la sessió vespertina d'esta jornada de cultura grecollatina, a les 18.00 hores es realitzarà una visita guiada al Museu de l'Escena Grecollatina a càrrec de la seua directora, Gemma López. Més tard, a les 19.00 hores, ‘De Eurípides a Theodorakis’, on es procedirà a la lectura dramatitzada de _Hipólito_ d’Eurípides, _Phaedra_ de Sèneca, _Phèdre_ de Racine, _Fedra_ d’Unamuno, _Una altra Fedra_ de Salvador Espriu i _Phadra_ de J. Dassin/M. Theodorakis. En acabar la jornada es lliuraran els certificats als assistents i es clausurarà el col·loqui a càrrec de la vicepresidenta de Scaena Grecollatina, Conxa Pont.

Les inscripcions es realitzaran a través de la dirección de correu electrònic museoescenagrecolatina@hotmail.com adjuntant el full d'inscripció emplenat que pot descarregar-se en [http://museodelaescenagrecolatina.blogspot.com.es/](http://museodelaescenagrecolatina.blogspot.com.es/).

*   [](http://www.facebook.com/sharer.php?u=https://aytosagunto.es/va/actualitat/el-museu-de-l-escena-grecollatina-acull-la-quarta-edicio-de-colloquium-dramaticum/ "Facebook")
*   [](http://twitter.com/share?url=https://aytosagunto.es/va/actualitat/el-museu-de-l-escena-grecollatina-acull-la-quarta-edicio-de-colloquium-dramaticum/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-museu-de-l-escena-grecollatina-acull-la-quarta-edicio-de-colloquium-dramaticum/ "Linked In")
*   [](mailto:?body=https://aytosagunto.es/va/actualitat/el-museu-de-l-escena-grecollatina-acull-la-quarta-edicio-de-colloquium-dramaticum/)